**О Т Ч Е Т**

**на дейността на читалището през 2023г.**

 Читалище „Христо Ботев-1925” - Световрачене е традиционно, самоуправляващо се културно-просветно сдружение, то е юридическо лице с идеална цел, което е създадено и функционира на основание на Закона за народните читалища. Читалището не е политическа организация и не изпълнява политически задачи.

Читалището е единствената организация на територията на селището, която откликва на необходимостта на жителите като задоволява културно- просветни и самодейни дейности.

 Основна дейност на читалище „Христо Ботев -1925” е библиотечната и информационна дейност. Библиотеката разполага с фонд от 13883 тома литература. Подредена по отдели и знания. През отчетната 2023г. библиотеката получи 38т. литература дарение от наши читатели и Столична библиотека. Бяха закупени също така детска литература 4т., които са по препоръчителни списъци за учениците от 3-ти клас. Отчислени от фонда са 25 тома. Бяха подредени витрини за бележити дати и годишнини, проведени литературни четения на произведения от български автори , които се изучават в училищата.

 И отново трябва да споменем , че цялата дейност през 2023г. протече и беше подчинена и съобразена с епидемиологичната обстановка в страната.

**Културно-масова дейност**

***м. януари***

06.01.2023г. –Христо Ботев-живот и дело – витрина и рецитал

21.01.2023г. –Бабин ден.

***м. февруари***

19.02.23г. – Васил Левски – живот и дело –витрина и рецитал. Поднесохме цветя пред паметника на В.Левски в София.

28.02.2023г. – Участие в мероприятие организирано от р-н „Нови Искър” по повод 1ви март Деня на самодееца.

26.02.2023г. до 16.03.2023г. – Изложба на мартеници.

***м. март***

01.03.2023г. – Баба Марта бързала, мартеници вързала.Среща на самодейци и размяна на мартеници.Закичихме с мартеници и жители на селото.

03.03.2023г. – 145г. от освобождението на България от османско робство. Ден на отворените вряти – витрина и рецитал.

08.03.2023г. – Ден на жената – изложба на плетени, тъкани и бродирани изделия от бабината ракла.

22.03.2023г. – „Пролет, здравей” – планирано мероприятие, но отменено заради пандемията.

***м. април***

01.04.2023 г. – Ден на хумора - витрина

12.04.2023г. – Ден на космонавтиката – витрина

08.04.2023г. - Лазаруване

14.04.2023г. – Изложба на Великденски яйца и козунаци

***м. май***

06.05.2023г. – Гергьовден - събор

24.05.2023г. – Тържествено честване на българската просвета и култура – концерт.  ***юни***

01.06.2023г. – Ден на детето – организирано посещение на изложба пред НДК и мероприятие на Столична библиотека.

02.06.2023г. – Ден на Ботев и падналите за свободата на България – Прожекция на филма „Свобода или смърт” на Професор Никола Корабов -витрина и рецитал.

***м. юли***

18.07.2023г. – 186г. от рождението на В.Левски. – Рисувахме портрета на Левски в школата по рисуване и направихме витрина от тях.

25.07.2023г. – Организирахме почистване около сградата на читалието и боядисахме драскотини по сградата.

***м. септември***

17.09.2023г. – Ден на София - изложба

***м. октомври***

01.10.-31.10.2023г.- Месец на дарителството. Получихме дарения, книги за библиотеката от наши читатели и Столична библиотека.

***м. ноември***

01.11.2023г. - Ден на българските будители - витрина

***м. декември***

17.12.2022г. – Участие в Коледен базар организиран от р-н „Нови Искър”в кв. Кумарица.

22.12.2023г. - Изложба на сурвачки.

27.12.2023г. – Среща с Дядо Коледа.- Раздадохме лакомства на самодейци и участници в дейностите на читалището.

 За съжаление и 2023г. също беше под непрекъснат стрес и несигурност заради постоянните съобщения за различни епидемии, които караха хората да избягват социални контакти и събирания. Ето защо и провежданите мероприятия бяха съобразени с този факт.

 През 2023г. продължи почистването и възстановяването на салона на читалището от пожара предизвикан от вандали. Периодично се измива помещението заради саждите, които продължават да падат от тавана. Голяма помощ в тази дейност ни оказват доброволци и наши самодейци. Със средствата, които ни бяха дадени от Застрахователното дружество закупихме балатум , латексова боя и пердета. Но работата по отстраняване на щетите ще продължи и през 2024г.

 През 2023г. продължи работата на Школата по рисуване. На участниците бяха подсигурени необходимите условия за работа.

 Читалището работи с хора с увреждания, като попълва и комплектова документи необходими им за различни институции.

 Читалището е в добри взаимоотношения с различните институции на територията, която обслужва: 177 ОУ, 14 ОДЗ, Пенсионерски клуб, Кметство, Поща, Фирми на територията на селото, Черквата и др. за съвместна дейност.

 Читалището винаги се отзовава и е в помощ на колеги при попълване на отчети и други документи.

 През 2023г. читалището кандидатства по Програма на Столична община „Зелена София”, съвместно с Кметство Световрачене.

 През 2023г. в читалището се извършваха следните дейности:

1. Библиотечна и информационна дейност.
2. Школа по рисуване – записани бяха 12 курсисти. Занятията се провеждаха всеки четвъртък –четири астрономически часа от 14.00ч. до 18.00ч.
3. Клуб „Опознай родината и света” – участниците достигаха до 28 участника в зависмост от дестинациите и обектите които се посещават.
4. Шах Клуб – участниците достигаха до 8 човека.
5. Клуб „ Любители на книгата” – до 7участника.
6. Лазарки – 2 групи общо 28 участника.

През 2023г. в читалището бяха назначени:

1. Библиотекар-секретар – на трудов договор.
2. Ръководител на Школа по рисуване и изобразително изкуство– на трудов договор.
3. Счетоводител- на хонорар.

През отчетната 2023г. се надявахме да възстановим работата на танцовия състав и на певческата група,но в разговор с някои от желаещите да се включат те споделиха, че докато не престанат да падат сажди от тавана и се носят във въздуха, това просто е безполезно, защото е опасно за здравето и най-добре е да изчакаме до пълното почистване и ремонт на салона, което предвиждаме да стане до края на месец май 2024г.

Сградата, в която се помещава читалището, има нужда от цялостен ремонт, но за сега нямаме такава финансова възможност.

Наясно сме, че добрите условия ще доведат хората при нас и ние ще се постараем да им ги предоставим. Естествено, ако някой не ни попречи, както се е случвало преди.

Ръководителката на Школата по рисуване кандидатства в НАТФИЗ и беше приета специалност режисура , така че ще имаме още един талант от нашето читалище.

Читалището съдейства при заснемането на филм посветен на живота и делото на Гоце Делчев , кадри от който бяха заснети в землището на Световрачене и с участие на наш жител.

 СЕКРЕТАР:

**Календарен план на културните мероприятия в НЧ „Христо Ботев - 1925“**

**през 2024 г.**

|  |  |  |
| --- | --- | --- |
| **Дата** | **Събитие** | **Място на провеждане** |
| 06.01.2024г.  | Христо Ботев – рецитал и витрина  | Читалището |
| 21.01.2024г.  | Бабинден | Читалището |
| 26.02.2024г.  | Изложба на мартеници  | Читалището |
| 01.03.2024г.  | Ден на самодееца- среща на самодейци  | Читалището |
| 03.03.2024г.  | Ден на отворените врати – витрина и рецитал  | Читалището |
| 08.03.2024г.  | Ден на жената - тържество  | Читалището |
| 27.04.2024г.  | Лазаруване  | Читалището |
| 24.05.2024г.  | Ден на българската писменност и култура – концерт  | Читалището |
| 25.05.2024г.  | Откриване на лятната програма за работа с деца  | Читалището |
| 01.06.2024г.  | Ден на детето – парти и изложба на детски рисунки  | Читалището |
| 02.06.2024г.  | Ден на Ботев и загиналите за свободата на България - рецитал | Читалището |
| 17.09.2024г.  | Ден на София – изложба  | Читалището |
| м. октомври 2024г.  | Месец на дарителството  | Читалището |
| 01.11.2024г.  | Ден на будителите - концерт  | Читалището |
| 21.11.2024г.  | Ден на християнската младеж и семейство  | Читалището |
| 27.12.2024г.  | Новогодишно парти  | Читалището |